
Text rozhodnutia
Súd: Krajský súd Bratislava Spisová značka: 5Sd/319/2012 Identifikačné číslo súdneho spisu: 1012204472 Dátum vydania rozhodnutia: 29. 04. 2013 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2013:1012204472.1 Uznesenie Krajský súd v Bratislave v právnej veci navrhovateľa O. L., bytom S. XX, I. proti odporkyni Sociálnej poisťovni - ústredie, Ul. 29. augusta č. 8, Bratislava, o invalidný dôchodok, takto r o z h o d o l : Súd konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Navrhovateľ svojím návrhom zo dňa 31.10.2012 žiadal preskúmať rozhodnutie odporkyne číslo XXX XXX XXXX zo dňa 1.10.2012, ktorým odporkyňa priznala invalidný dôchodok od 17. septembra 2012 v sume 185,00 eur mesačne (miera poklesu schopnosti vykonávať zárobkovú činnosť bola určená v rozsahu 70 %). Odporkyňa dňa 6.2.2013 vydala rozhodnutie číslo XXX XXX XXXX - U.., ktorým zrušila napadnuté rozhodnutie číslo XXX XXX XXXX zo dňa 1.10.2012 a zároveň rozhodnutím číslo XXX XXX XXXX X - U.. zo dňa 6.2.2013 zvýšila sumu invalidného dôchodku od 17. septembra 2012 na 262,00 eur mesačne (miera poklesu schopnosti vykonávať zárobkovú činnosť bola určená v rozsahu 75 %) a ďalej zvýšila sumu invalidného dôchodku od 1. januára 2013 na sumu 272,10 eur mesačne, čím navrhovateľovi celkom vyhovela. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu j e možné podať odvolanie do 15 dní odo dňa jeho doručenia písomne, dvojmo na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1012204472.1 (dáta aktuálne k 11. 11. 2026). Záväzné je znenie zverejnené súdom.




